text: Voldsom kvæstet i januar. Blev gift i dag i kørestol
  11 april 2014 kl. 16.42
  Jan Boeck blev torpederet af en bil i rasende fart den 18. januar. Han blev svært kvæstet, men har kæmpet sig op til at kunne sidde i kørestol. I dag blev han gift.
  Den 18. januar var Jan Boeck og hans kæreste Ellen på vej hjem efter at have bestilt bryllupskagen. Men ved Øster Linnet blev de torpederet af en modkørende bil, der kørte 160 km/t.
  Den 26-årige mand i den modkørende bil blev dræbt.
  Ellen slap med brækket håndled og nogle knubs.
  Jan Boeck blev derimod hårdt kvæstet.
  Siden har han kæmpet hårdt, og nu er han kommet så vidt, at han i dag i en rullestol blev gift med sin Ellen på Tønder Rådhus.
  Om et år håber parret at kunne holde et ordentlig bryllupsfest.
  